อธิบดีกรมควบคุมโรค เน้นย้ำโรคอหิวาต์แอฟริกาในสุกร ไม่ติดต่อสู่คน
อธิบดีกรมควบคุมโรค เน้นย้ำโรคอหิวาต์แอฟริกาในสุกร ไม่ติดต่อสู่คนนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า โรคอหิวาต์แอฟริกาในสุกร มีแหล่งกำเนิดมาจากต่างประเทศ และแพร่กระจายมาถึงประเทศเพื่อนบ้านของไทย เช่น ลาว และกัมพูชา ขณะนี้กรมปศุสัตว์มีมาตรการเฝ้าระวังอย่างเข้มข้น ทั้งในประเทศไทยและด่านพรมแดนช่องทางเข้าออกประเทศ ทั้งนี้โรคอหิวาต์แอฟริกาในสุกรยังไม่มีรายงานว่ามีการติดต่อมาสู่คน อย่างไรก็ตามประชาชนควรติดตามข้อมูลข่าวสารจากทางราชการ ไม่ทานเนื้อหมูที่ไม่ผ่านการปรุงให้สุก และเลือกซื้อเนื้อหมูจากแหล่งที่น่าเชื่อถือผ่านการรับรองมาตรฐานความปลอดภัยอธิบดีกรมควบคุมโรค กล่าวด้วยว่า ในส่วนของเกษตรกรให้ติดตามข้อมูลข่าวสาร ซึ่งกรมปศุสัตว์จะมีคำแนะนำการเลี้ยงหมูให้ปลอดโรคอหิวาต์แอฟริกาในสุกร โดยเกษตรกรติดต่อสอบถามได้ที่ปศุสัตว์ในพื้นที่